کوٹ ادو جنکشن ریلوے ٹیشݨ

کوٹ ادو جنکشن ریلوے ٹیشݨ، جیہڑا کوٹری-اٹک ریلوے لائن تے پاکستان وچ واقع ہے۔ شیر شاہ-کوٹ ادو برانچ لائن، جیہڑی براستہ سنانواں، محمود کوٹ، مظفرگڑھ تے شیرشاہ تک ویندی ہے، ایندی کل لمبائی 74 کلومیٹر ہے۔

 تاریخ: 
شیر شاہ-کوٹ ادو برانچ لائن مین لائن ون تے مین لائن ٹو دے وچالے اہم لنک لائن دا کم انجام ݙیندی ہے۔ محمود کوٹ توں تیل بردار مال گاݙیاں چک پیرانہ آئل ڈپو، اٹک تے تاروجبہ ویندیاں ہن۔ کوٹ ادو جنکشن توں صرف سولہ کلومیٹر دے فاصلے تے دریا سندھ تے تونسہ بیراج واقع ہے۔ اتھائیں توں کوٹری، اٹک مین لائن دریا سندھ پار کر کے ڈیرہ غازی خان، راجن پور، کشمور تے جیکب آباد ویندی ہے۔ تونسہ بیراج دے دروازیاں دے اتے ریل ڳاݙی دے گزرݨ کیتے پل بݨایا ڳیا ہے جیڑا پاکستان وچ اپݨی نوعیت دا واحد پل ہے۔ تونسہ بیراج توں ریل ڳاݙی دے گزرݨ دا منظر ݙیکھݨ آلا ہوندے۔

 ریلوے ٹیشݨ کوڈ: 
پاکستان ریلویز دی سرکاری ویب سائٹ دے مطابق کوٹ ادو جنکشن ریلوے ٹیشݨ دا کوڈ ADK ہے۔

 موجودہ حالت: 
اینہہ ویلے ایہہ ٹیشݨ پاکستان ریلویز دے استعمال وچ ہے۔

 محل وقوع: 
کوٹ ادو جنکشن ریلوے ٹیشݨ کوٹ ادو وچ ہے۔

 حوالہ